Ressurser til Menneskerettighetssøndagen

9. desember 2018

# Inngangsord og forbønnsledd bokmål:

**Inngangsord:**

I morgen, 10. desember - nøyaktig 70 år siden FNs menneskerettighetserklæringen ble vedtatt - blir fredsprisen utdelt. I dag vil vi derfor be for menneskerettsforkjempere verden over, og særlig for fredsprisvinnerne, Nadia Murad og Dennis Mukwege og deres arbeid mot vold som våpen i krig og konflikt.

**Forbønnsledd:**

Liturg: Barmhjertige Gud, du har skapt oss til kjærlighet og kaller oss til å skape fred og rettferdighet. Vi ber deg: Vekk oss til kamp mot urett og mot alt som bryter ned respekten for mennesket skapt i ditt bilde. La Kirken i alle land stå som det fremste vitne om alle menneskers verdighet. Velsign årets fredsprisvinnere og deres arbeid mot vold som våpen i krig og konflikt. Gi styrke og håp til alle som er rammet av vold og overgrep. Hjelp oss alle, på hvert vårt sted, å si ifra når menneskerettigheter brytes og menneskets verd krenkes.

Alle: Herre, hør vår bønn / (Annet bønnesvar).

# Inngangsord og forbønsledd nynorsk:

**Inngangsord:**

I morgon, 10. desember - nøyaktig 70 år sidan FNs menneskerettsfråsegna vart vedteken - vert fredsprisen delt ut. I dag vil vi difor be for menneskerettsforkjemparar verda over, og særleg for fredsprisvinnarane, Nadia Murad og Dennis Mukwege og deira arbeid mot vald som våpen i krig og konflikt.

**Forbønsledd:**

Liturg: Miskunnsame Gud, du har skapt oss til kjærleik og kallar oss til å skapa fred og rettferd. Vi bed deg: Vekk oss til kamp mot urett og til kamp mot alt som bryt ned respekten for mennesket skapt i biletet ditt. Lat Kyrkja i alle land stå som det framste vitnet om vørdnaden til alle menneske. Velsign fredsprisvinnarane og arbeidet deira mot vald som våpen i krig og konflikt. Gje styrke og von til alle som er ramma av vald og overgrep. Hjelp oss alle, på kvar vår stad, å seia ifrå når menneskerettar vert brotne og menneskeverdet vert krenkt.

Alle: Herre, høyr vår bøn / (Anna bønesvar).

*Forbønnen er skrevet i samarbeid mellom Kirkerådet og Ole Jacob Nyhus, sokneprest i Gjøvik menighet.*

# Byggeklosser til gudstjeneste og arrangement:

*Tips: Visste du at Dennis Mukwege er pinsevenn? Bruk gjerne anledning til å ha et tverrkirkelig bønnemøte eller temasamling om kjønnsbasert vold.*

* Se ytterligere liturgiske byggeklosser (bokmål og nynorsk) – hentet fra 20-års markeringen av Kirkelig ressurssenter mot vold og seksuelle overgrep i 2016 her: <https://kirken.no/globalassets/kirken.no/om-kirken/for-medarbeidere/ressursmateriell/dager-i-kirkearet/menneskerettighetssondagen_2016_liturgiske_byggeklosser.pdf>
* Historier fra menneskerettighetsforkjempere som jobber mot kjønnsbasert vold (kan brukes under preken, kunngjøring eller kirkekaffen):
  + «Å vinne over volden» - videosnutter, bilder og historier fra Kirkens Nødhjelps partnere som jobber mot kjønnsbasert vold: [kirkensnodhjelp.no/vinneovervolden](http://www.kirkensnodhjelp.no/vinneovervolden)
  + Videosnutt fra Det norske menneskerettighetsfond, som Den norske kirke er mediere av. Filmen viser den indiske menneskerettighetsaktivisten Geeta som har gitt livet sitt i tjenesten for kasteløse kvinner som lever under svært vanskelige kår. Å være både kvinne og kasteløs i India medfører ekstra utfordringer, og Geeta jobber for å myndiggjøre disse kvinnene: <https://nhrf.no/article/2018/human-rights-defender-of-the-month>
* Bibelstudieopplegg: «Om vold, motstand, og kvinners mulighet til å si i fra» <http://veiertilfred.no/pdf/VeierTilFred_07Opplegg4.pdf>

# Bakgrunnsinformasjon:

* Kirkens Nødhjelp har samarbeidet med fredsprisvinner Dennis Mukwege i flere tiår, og håper prisen vil bidra til å intensivere arbeidet mot kjønnsbasert vold, og med å stille overgripere til ansvar. <https://www.kirkensnodhjelp.no/om-oss/aktuelt/-vi-gratulerer-mukwege-var-gode-partner-gjennom-24-ar/>
* I 2018 feirer menneskerettighetserklæringen 70 år! Den norske kirke er medeiere av Det norske menneskerettighetsfond som i tre tiår har gitt støtte til aktivister på grasrota verden over. Leder Sandra Petersen forteller om hvorfor støtte til menneskerettighetsforkjempere fortsatt er høyst nødvendig: <https://nhrf.no/norsk/article/2018/kor-e-alle-helter-hen>

*Tips: Bruk bilde og utdrag fra teksten i bakgrunnsartiklene til å lage en liten notis til menighetsbladet!*